આ લિજેન્ડ ઓલરાઉન્ડર સાથે સરખામણી થતા હાર્દિકે કહ્યું, 'મારે તેમના જેવું નથી બનવું' | I Am Not Kapil Dev Never Wanted To Be Says Hardik Pandya - Cricket | I Am Gujarat
Gujarati News Cricket આ લિજેન્ડ ઓલરાઉન્ડર સાથે સરખામણી થતા હાર્દિકે કહ્યું, 'મારે તેમના જેવું નથી...
આ લિજેન્ડ ઓલરાઉન્ડર સાથે સરખામણી થતા હાર્દિકે કહ્યું, 'મારે તેમના જેવું નથી બનવું'
Updated: Aug 20, 2018 12:52 pm IST
1/6પોતે જે છે તે જ બની રહેવા માગે છે હાર્દિક
નોટિંગહમ: ઈંગ્લેન્ડ સામેની ત્રીજી ટેસ્ટ મેચમાં માત્ર 28 રન આપી પાંચ વિકેટ લઈને ભારતને મજબૂત સ્થિતિમાં મૂકી દેનારો હાર્દિક પંડ્યા એક લેજેન્ડ ખેલાડી સાથેની પોતાની સરખામણીથી ખુશ નથી. હાર્દિકનું કહેવું છે કે, તેની સરખામણી ભારતને વર્લ્ડ કપ જીતાડનારા લેજેન્ડ ઓલરાઉન્ડર સાથે કરવી યોગ્ય નથી પોતે જે છે તે જ તે બની રહેવા માગે છે.
2/6કોની સાથે થઈ હાર્દિકની સરખામણી?
ટ્રેન્ટ બ્રિજના મેદાન પર શાનદાર પ્રદર્શન કરનારા હાર્દિક પંડ્યાની સરખામણી ઓલરાઉન્ડર કપિલ દેવ સાથે કરવામાં આવી રહી છે. જોકે, હાર્દિકનું કહેવું છે કે તે કપિલ દેવ નથી, અને ક્યારેય બનવા પણ નથી માગતો. પોતે હાર્દિક પંડ્યા રહીને જ ખુશ છે તેવું પણ તેણે જણાવ્યું હતું. પંડ્યાએ જણાવ્યું હતું કે, તેને કપિલ દેવ પ્રત્યે ખૂબ માન છે, પરંતુ હું હાર્દિક પંડ્યા જ બની રહેવા માગું છું.
3/6આ ખેલાડીએ કરી હતી પંડ્યાને લેવાના નિર્ણયની ટીકા
હાર્દિક પંડ્યાને ઓલરાઉન્ડર તરીકે રમાડવાના નિર્ણયની મિશેલ હોલ્ડિંગે ટીકા કરતા જણાવ્યું હતું કે, હાર્દિકને ઓલરાઉનડર તરીકે ટીમમાં સમાવવામાં આવ્યો છે. જોકે, તે બોલિંગ કરે ત્યારે એટલો ઈફેક્ટિવ નથી લાગતો. રવિવાર સુધી વેસ્ટ ઈન્ડિઝના લેજેન્ડ ક્રિકેટર મિશેલ હોલ્ડિંગ પાસે હાર્દિકને ટીમમાં સમાવવાના નિર્ણયની ટીકા કરવા તમામ કારણો હતા. પરંતુ, હાર્દિકે પોતાના શાનદાર પ્રદર્શનથી તેની બોલતી બંધ કરી દીધી છે.
4/6વિરોધીઓના મો બંધ કરી દીધા
પંડ્યાએ ત્રીજી ટેસ્ટમાં પોતાની કરિયરનું શાનદાર પ્રદર્શન કરતા પહેલી ઈનિંગ્સમાં પાંચ વિકેટો ખેરવી છે. જેના કારણે ટીમ ઈન્ડિયા ટેસ્ટ મેચ જીતી જાય તેવી શક્યતાઓ ઉભી થઈ છે. ઓલરાઉન્ડર તરીકે પંડ્યાએ શાનદાર બોલિંગ કરીને પોતાની જાતને સાબિત કરી વિરોધીઓના મો બંધ કરી દીધા છે.
5/6ઈંગ્લિશ બેટ્સમેનોને કેચ આપવા મજબૂર કરી દીધા
હાર્દિકે બોલિંગની સ્પીડ વધારવાને બદલે ઓફસ્ટમ્પની આસપાસ બોલ રાખીને ઈંગ્લિશ બેટ્સમેનોને ડ્રાઈવ માટે મજબૂર કર્યા હતા, જેને આ બેટ્સમેનો ડિફેન્ડ ન કરી શક્યા, અને હાર્દિકના પ્લાન પ્રમાણે સ્લીપમાં કેચ આપી પોતાની વિકેટ ગુમાવી બેઠા. એક તબક્કે તો આઠ રન આપી ચાર વિકેટ લઈ હાર્દિકે ઈંગ્લિશ છાવણીમાં સોપો પાડી દીધો હતો.
6/6બેટ્સમેન કે બોલર?
લોર્ડ્સમાં નબળું પ્રદર્શન કરનારા હાર્દિકે ત્રીજી ટેસ્ટમાં શાનદાર બોલિંગ કરીને પોતે ઘાતક બોલિંગ પણ કરી શકે છે તે સાબિત કરી દીધું હતું. રમતના અંતે પ્રેસ કોન્ફરન્સમાં જ્યારે તેને પૂછવામાં આવ્યું કે તે પોતાની જાતને બોલર તરીકે જુએ છે કે બેટ્સમેન તરીકે, ત્યારે તેણે કહ્યું હતું કે, તે બોલિંગ કરતો હોય ત્યારે બોલર હોય છે, અને હાથમાં બેટ હોય ત્યારે બેટ્સમેન.